Document ID: 32004D0611

ODLOČBA KOMISIJE
z dne 13. avgusta 2004
o seznamu povečanja proizvodnje v vinogradništvu, ki ga predlaga Češka republika, iz naslova Uredbe Sveta (ES) št. 1493/1999
(notificirana pod dokumentarno številko K(2004) 3154)
(Besedilo v češkem jeziku je edino verodostojno)
(2004/611/ES)
KOMISIJA EVROPSKIH SKUPNOSTI JE -
ob upoštevanju Pogodbe o ustanovitvi Evropske skupnosti,
ob upoštevanju Uredbe Sveta (ES) št. 1493/1999 z dne 17. maja 1999 o skupni ureditvi trga na področju vinogradništva (1), še posebej člena 23(4),
ob upoštevanju naslednjega:
(1)
Uredba (ES) št. 1493/1999 predvideva kot pogoj dostopa do povečanja pravic za zasaditev, pa tudi za podporo za prestrukturiranje in preoblikovanje, da seznam za povečanje proizvodnje v vinogradništvu sestavi zainteresirana država članica. Seznam mora biti predložen v skladu s členom 16 omenjene uredbe.
(2)
Uredba Komisije (ES) št. 1227/2000 z dne 31. maja 2000, ki določa pogoje uporabe Uredbe Sveta (ES) št. 1493/1999 o skupni ureditvi trga na področju vinogradništva, in o povečanju proizvodnje (2), predvideva v členu 19 podrobna navodila za predložitev informacij, ki jih vsebuje seznam.
(3)
Češka republika je s pismom, z dne 13. aprila 2004, sporočila Komisiji informacije, navedene v členu 16 Uredbe (ES) št. 1493/1999 in v členu 19 Uredbe (ES) št. 1227/2000. Preverjanje informacij je pokazalo, da je Češka republika izdelala seznam.
(4)
Ta sklep ne vključuje odgovornosti Komisije za točnost vsebine seznama ali za skladnost zakonodaje iz seznama s pravom Skupnosti. Sklep ne posega v kateri koli drug sklep Komisije o teh točkah.
(5)
Ukrepi, predvideni v tej odločbi, so v skladu z mnenjem Upravljalnega odbora za vino -
SPREJELA TA SKLEP:
Člen 1
Komisija ugotavlja, da je Češka republika izdelala seznam povečanja proizvodnje v vinogradništvu, v skladu s členom 16 Uredbe (ES) št. 1493/1999.
Člen 2
Naslovnica tega sklepa je Češka republika.
V Bruslju, 13. avgusta 2004

Labels: 7
18
6